**Upravni odbor šolskega sklada RAKEC**

Številka: 122-3/2018-2

ZAPISNIK 1. redne seje SKLADA RAKEC, ki je bil

|  |
| --- |
|  04.10.2018 ob 17. uri v zbornici OŠ »Jožeta Krajca« Rakek |

**Prisotni člani upravnega odbora:** Urška Drobnič, Petra Mikše, Mojca Podobnikar, Marijana Mladenović, Barbara Šivec in Matevž Urbas.

**Opravičeno odsotna:** Dušanka Petrović

**Vabljena in prisotna**: ravnateljica mag. Anita Knez

Ravnateljica je pozdravila vse navzoče in prosila za potrditev dnevnega reda, ki so ga navzoči prejeli s sklicem seje. Navzoči člani so soglasno potrdili

**Dnevni red:**

1. Konstituiranje upravnega odbora Šolskega sklada Rakec
2. Pregled Pravilnika šolskega sklada Rakec
3. Sprejem finančnega plana pridobivanja in porabe sredstev šolskega sklada v šolskem letu 2018/2019
4. Obravnava prejetih vlog
5. Razno

**K. 1.:**

Za podpredsednico sklada je bila predlagana gospa Urška Drobnič, za predsednico sklada pa gospa Barbara Šivec. Po razpravi je bil predlagan

**Sklep 1:**

**Upravni odbor šolskega sklada Rakec potrjuje go. Urško Drobnič za podpredsednico ter go. Barbaro Šivec za predsednico šolskega sklada Rakec.**

Navzoči člani so sklep soglasno potrdili.

Ga. Urška Drobnič je predlagala, da bi se korespondenčna seja sklicevala enkrat mesečno, vloge pa bi se sprejemale do npr. 20. v mesecu. Po razpravi je bil predlagan

**Sklep 2:**

**Upravni odbor šolskega sklada Rakec potrjuje predlog go. Urške Drobnič. Vloge se sprejemajo do 20. v mesecu, nato se skliče korespondenčna seja.**

Navzoči člani so sklep soglasno potrdili.

**K.2.:**

Navzoči člani so skupaj pregledali pravilnik, ki je bil sprejet 30. 09. 2010 in je objavljen na spletni strani šole.

**K.3.:**

Gospa ravnateljica je predstavila poslovanje šolskega sklada Rakec, ki deluje korektno in zelo uspešno. Stanje v skladu na dan 31. 08. 2018 na matični in podružnični šoli skupaj je 8.610,17 evra.

V nadaljevanju je predstavila finančni plan pridobivanja in porabe sredstev iz šolskega sklada za šolsko leto 2018/2019. Predlagan je bil

**Sklep 3:**

**Upravni odbor šolskega sklada Rakec potrjuje finančni plan pridobivanja in porabe sredstev iz šolskega sklada za šolsko leto 2018/2019.**

Navzoči člani so sklep soglasno potrdili.

**K.4.:**

S strani šole je bila podana vloga, da se iz sredstev projekta Švedska sofinancirajo delni stroški dni dejavnosti za učence, ki niso šli na Švedsko. Predlagan je bil

**Sklep 4:**

**Upravni odbor šolskega sklada Rakec soglaša, da se iz sredstev projekta Švedska sofinancira stroške dni dejavnosti za učence 8. in 9. razreda, in sicer za dneve dejavnosti 03.09., 04.09. in 05.09.2018.**

Navzoči člani so sklep soglasno potrdili.

**K.5.:**

**/**

Rakek, 08. 10. 2018 Zapisala: Barbara Šivec